kardosdrur/scandi-wiki huggingface dataset:
Through the Fire and Flames

Sangen "Through the Fire and Flames" er en single udgivet af power metal-bandet DragonForce. Sangen er blevet anerkendt som den mest succesfulde sang bandet har lavet og det er også det første nummer på deres tredje album, Inhuman Rampage, som blev udgivet i 2006. Sangen er kendetegnet ved de hurtige tvillinge-guitarsoloer af Herman Li og Sam Totman. 

"Through the Fire and Flames" kom i 2007 med i computerspillet Guitar Hero III: Legends Of Rock og sangen er anerkendt som den sværeste sang i et Guitar Hero-spil indtil videre.

Sange fra 2006
Metalsange
DragonForce
Klínovec

Klínovec (tysk Keilberg) er et bjerg i Tjekkiet. Med en højde på 1.244 m er bjerget det højeste punkt i Erzgebirge (Krušné hory).

Bjerget ligger i nærheden af landsbyen Boží Dar, 4 km nordøst for for Jáchymov i området Karlovy Vary. Den årlege middeltemperaturen her er 2,6 °C, og normalnedbøren for et år er 986 mm. På toppen af bjerget ligger et tidligere hotel og en radionmast. Nordsiden af bjerget er et populært skisportssted.

Eksterne henvisninger 

 Panorama over området
 Webkamera og vêrinformasjon 
 www.klinovec.cz

Bjerge og bakker i Tjekkiet
Vintersportssteder i Tjekkiet
Erzgebirge
Vedad Ibišević

Vedad Ibišević (født 6. august 1984 i Vlasenica i Jugoslavien) er en bosnisk fodboldspiller, der spiller for den tyske Bundesliga-klub Hertha Berlin. 

Han har desuden spillet en årrække for Bosnien-Hercegovinas landshold, og deltog ved VM 2014 i Brasilien.

Eksterne henvisninger 

 Vedad Ibiševićs hjemmeside 

 

Fodboldspillere fra Bosnien-Hercegovina
Deltagere ved verdensmesterskabet i fodbold 2014
Fodboldspillere fra VfB Stuttgart
Fodboldspillere fra TSG 1899 Hoffenheim
Fodboldspillere fra Paris Saint-Germain
Fodboldspillere fra Alemannia Aachen
Fodboldspillere fra Hertha BSC Berlin
Stegosaurus

Stegosaurus (tagøgle) var en planteædende dinosaur fra Sen Jura-epoken, fra den vestlige del af Nordamerika og Portugal. Det bedst kendte kendetegn er de store plader på ryggen. Stegosaurus kunne veje 2 ton og blive 8 m lang.

Stegosauren er også en kendt figur i Steven Spielbergs film The Lost World: Jurassic Park, opfølgeren til Jurassic Park, som blev et stor international hit i verdens biografer i 1993.

Rygpladernes funktion 
De mest kendte stegosaurer havde anbragt adskillige, op til 50 cm høje, rygplader der kun sad fast i huden. Oprindeligt mente man at de blev brugt til at varme blodet op ved at dyret vendte dem mod solen. Tilsvarende skulle de bruges til at afkøle blodet ved at vende pladerne væk fra solen. I dag mener man at dinosaurerne var ensvarme, så solfangerteorien er blevet forladt. En anden teori går ud på at pladerne skulle afskrække rovdyr ved at få Stegosaurus til at se større ud. Da pladerne kun sad fast i huden, har de ikke været så anvendelige hvis rovdinosaurerne angreb. En tredje teori angiver at de bevægelige, farvestrålende plader har været brugt i parringssæsonen.

Thagomizer 
Stegosaurens fuldt bevægelige hale var bevæbnet med lange pigge, der som en morgenstjerne kunne kvæste angribende rovdinosaurer. Våbnet kaldes samlet for en "thagomizer" efter en af Gary Larsons vittighedstegninger.

Kilder 

Dinosaurer
Henrik Sandberg

Henrik Thaulow Sandberg (15. maj 1919 i København – 19. marts 1993 i Spanien) var en dansk filmproducer og manuskriptforfatter ved Merry Film, der bl.a. producerede og skrev film som Majorens oppasser og Pigen og millionæren.

Han var søn af skuespilleren Else Frölich og instruktøren A.W. Sandberg og indledte sin karriere hos Monterossi Reklamefilm. Under besættelsen var han med i Modstandsbevægelsens Filmgruppe. Efter krigen ernærede han sig som filmudlejer og var fra 1954 til 1957 ansat som produktionsleder hos – paradoksalt nok – Henning Karmark (som havde været nazist). I 1958 gik Sandberg solo og grundlagde Merry Film.

Han er begravet på Vor Frelsers Kirkegård.

Udvalgt filmografi 
 Majorens oppasser (1964), producer og manuskriptforfatter
 Flådens friske fyre (1965), producer
 Pigen og millionæren (1965), producer og manuskriptforfatter
 Pigen fra Egborg (1969), producer
 Præriens skrappe drenge (1970), producer
 Guld til præriens skrappe drenge (1971), producer
 Piger i trøjen (1975), producer
 Piger i trøjen (1976), producer
 Alt på et bræt (1977), producer

Referencer

Eksterne henvisninger 
 

Personer fra København
Filmproducere fra Danmark
Manuskriptforfattere fra Danmark
Medlemmer af Modstandsbevægelsens Filmgruppe
Danskere i 1900-tallet
Dansksprogede forfattere fra Danmark
Leo Tindemans

Leo Tindemans (født 16. april 1922 i Zwijndrecht, død 26. december 2014 i Edegem) var en belgisk politiker og premierminister.

Eksterne henvisninger 

Belgiens premierministre
Politikere fra Belgien
Darmstädter Ferienkurse

Darmstädter Ferienkurse – mere præcist Internationale Ferienkurse für Neue Musik – finder sted hvert andet år over nogle uger i den tyske by Darmstadt, hvor komponister og instrumentalister i seminarer og koncerter forelæser og formidler de nyeste strømninger inden for ny musik. Denne tradition blev grundlagt 1946 af Wolfgang Steinecke, som da var "Kulturreferent" og leder af afdelingen for kultur i Darmstadt. Han var leder til sin død i 1961 og blev afløst af Ernst Thomas (1962-1982), Friedrich Hommel (1981-1994), Solf Schaefer og senest (2009) Thomas Schäfer.

Indtil 1970 fandt denne sommeskole sted hvert år i ca. 12 dage, derefter kun hvert andet år over to til tre uger. 

Kurserne blev blandt andet grundlagt på grund af det efterslæb eller opdateringsbehov der skyldtes at den internationale udvikling efter 1933 blev forholdt tyskerne under nationalsocialisternes systematiske undertrykkelse af sådanne tendenser. De første år gik således med at indhente det forsømte, og mange værker af blandt andre Arnold Schönberg, Anton Webern, Igor Stravinskij og Béla Bartók blev for første gang fremført i Tyskland med mange års forsinkelse.

Efter anden verdenskrig var kurserne det første virksomme forum for den samtidige musik i Tyskland og blev ved de regelmæssige besøg af folk som Theodor W. Adorno, René Leibowitz, Heinz-Klaus Metzger og senere Carl Dahlhaus til en institution for avanceret komposition. Især besøg af "skaberne af den nye musik" som Edgard Varèse, Olivier Messiaen, Ernst Krenek og John Cage, der i kompositionskurser fremlagde deres æstetik særdeles detaljeret, var yderst frugtbar og førte til denne institutions internationale betydning. 

Kurserne fik også deres præg ved komponister som Karlheinz Stockhausen, Pierre Boulez og Luigi Nono (senere Helmut Lachenmann og Brian Ferneyhough) der i kraft af deres radikale tænkemåde og deres teoridannelse bestemte diskussionen om den musikalske avantgarde – og tilstanden for den samtidige komposition (ty. den Stand zeitgemäßen Komponierens). De blev senere på en nedsættende måde karakteriseret som "Darmstadt-skolen".
En af de ledende figurer, Franco Evangelisti, udtalte også kritik af den dogmatiske "ortodoksi", som visse nidkære tilhængere udtrykte, og kaldte dem for det "dodekafoniske politi".

Referencer

Eksterne henvisninger 
 Hjemmeside  for IMD, Internationalen Musikinstituts Darmstadt
 "Darmstadt in den 90er Jahren?"  (Darmstadt i 1990'erne?"), statement af Karlheinz Essl; i: MusikTexte, nr. 35 (1990) 

Musikhistorie
Musik fra Tyskland
Darmstadt
Fresnillo

Fresnillo er en by i den nordlige-centrale del af Mexico, der er hovedstad i delstaten Zacatecas. I 2005 var indbyggertallet på omkring 110 000.
Fresnillo blev grundlagt 1554 af Francisco de Ibarra, som var svigersøn til vicekonge Luis de Velasco.

Byer i Mexico
Kommuner i Mexico
Etableret i 1554
Revisionisme (historie)

Revisionisme benyttes i faget historie om enten

 en legitim revision af historien efterhånden som research afdækker nye kendsgerninger.
 eller en illegitim ændring af historiske fakta med et - oftest - politisk formål.

I studiet af den kolde krig er betegnelsen revisionisme knyttet til det legitime, men omdiskuterede standpunkt, at Sovjetunionens sikkerhedsstrategi primært var af defensiv karakter. 

De to mest kendte eksempler på illegetime revisionistske standpunkter er nazisters benægtelse af Holocaust og tyrkiske regeringers benægtelse af folkedrabet på armeniere og grækere i Lilleasien.

Note 

Ord og vendinger
Historie
Poul Schierbeck

Poul Julius Ouscher Schierbeck (født 8. juni 1888 i København, død 9. februar 1949 sammesteds) var en dansk komponist og organist.

Schierbeck var elev af bl.a. Carl Nielsen og Thomas Laub.

Han giftede sig i 1919 med sangerinde Silvia Schierbeck.

Schierbeck har bl.a. komponeret den nye melodi til I Danmark er jeg født (1926), samt musikken til Carl Th. Dreyer's film Vredens Dag og Ordet.
I 9. udgave af Folkehøjskolens Melodibog er han repræsenteret med 4 sange.
Foruden I Danmark er jeg født er det Du kære blide danske bæk, Vor sol er bleven kold og Det er i dag et vejr.
En anden kendt melodi fra Schierbecks hånd er børnesangen Hør, den lille stær.

Referencer

Eksterne henvisninger 

 

Komponister fra Danmark
Organister fra Danmark
Personer med enkeltværker i Kulturkanonen
Jena Malone

Jena Malone (født 21. november 1984) er en amerikansk skuspiller og musiker. Hun har mest arbejdet med selvstændige film og optrådt på teatre.

Hun havde sin filmdebut i 1996 med filmen Bastard Out of Carolina og har siden medvirket i film som Contact (1997), Stepmom (1998), Donnie Darko (2001) og Into the Wild (2007).

Filmografi

Eksterne henvisninger 

 

Skuespillere fra Nevada
Filmskuespillere fra USA
Børneskuespillere fra USA
Musikere fra USA
Hadsund Folkeblad

Hadsund Folkeblad er en ugeavis, der udsendes fra Hadsund i den østlige del af Mariagerfjord Kommune. Avisen udkom førstegang i 1908. Avisen var til den 20. september 2009 ejet af Carl Christian og Hans Henrik Rasmussen. Hadsund Folkeblad blev solgt til Nordjyske Medier. Avisen udkommer i 19.710 eksemplarer.

Folkebladet udkommer i følgende byer:
 Hadsund
 Skørping
 Mariager
 Arden
 Terndrup
 Assens
 Valsgård
 Als
 Øster Tørslev
 Bælum
 Øster Hurup
 Rebild
 Skelund
 Veddum
 Astrup
 Visborg
 Oue
 Samt i dele af Hobro.

Kilder 

Ugeaviser fra Danmark
Etableret i 1908
Folkeblad
Ion Mihalache

Ion Mihalache (født 3. marts 1882, død 6. marts 1963) var en rumænsk politiker. Han var stifter af Rumæniens Bondeparti og et fremtrædende medlem af partiets efterfølger Det Nationale Bondeparti (PNȚ).

Eksterne henvisninger 

Politikere fra Rumænien
Finn Henriksen (filminstruktør)

Finn Henriksen (født 29. januar 1933 i Randers, død 6. december 2008) var en dansk filminstruktør, producer, manuskriptforfatter og skuespiller, der bl.a. stod bag filmen Piger i trøjen og dens to efterfølgere, samt Jydekompagniet og Jydekompagniet 3.

Filmografi

Film 
 Forelsket i København (1960), instruktør og manuskriptforfatter
 Prinsesse for en dag (1962), instruktør og manuskriptforfatter
 Frøken April (1963), instruktør og manuskriptforfatter
 Bussen (1963), instruktør
 Paradis retur (1964), producer
 Norden i flammer (1965), instruktør og manuskriptforfatter
 Flådens friske fyre (1965), instruktør
 Pigen og greven (1966), instruktør og manuskriptforfatter
 Min kones ferie (1967), manuskriptforfatter
 Far laver sovsen (1967), instruktør og manuskriptforfatter
 Midt i en jazztid (1969), filmklipper
 Helle for Lykke (1969), instruktør og manuskriptforfatter
 Mazurka på sengekanten (1970), producer
 Porno pop (1971), filmklipper
 Hvorfor gør de det? (1971), filmklipper
 Christa (1971), filmklipper
 Tandlæge på sengekanten (1971), manuskriptforfatter og producer
 Rektor på sengekanten (1972), manuskriptforfatter og producer
 Motorvej på sengekanten (1972), manuskriptforfatter og producer
 Fætrene på Torndal (1973), manuskriptforfatter og producer
 Pigen og drømmeslottet (1974), instruktør og manuskriptforfatter
 Familien Gyldenkål (1975), filmklipper
 Piger i trøjen (1975), instruktør og manuskriptforfatter
 Hopla på sengekanten (1976), filmklipper
 Piger i trøjen 2 (1976), instruktør og manuskriptforfatter
 Julefrokosten (1976), instruktør, filmklipper og manuskriptforfatter
 Piger til søs (1977), instruktør og manuskriptforfatter
 Alt på et bræt (1977), filmklipper
 Familien Gyldenkål vinder valget (1977), filmklipper
 Fængslende feriedage (1978), instruktør og manuskriptforfatter
 Olsen-banden overgiver sig aldrig (1979), filmklipper
 Attentat (1980), producer
 Olsen-bandens flugt over plankeværket (1981), filmklipper
 Olsen-banden over alle bjerge (1981), filmklipper
 Kidnapning (1982), filmklipper
 Midt om natten (1984), filmklipper
 Babettes Gæstebud (1987), filmklipper
 Jydekompagniet (1988), instruktør, filmklipper
 Jydekompagniet 3 (1989), instruktør, filmklipper og manuskriptforfatter

TV 
 Det drejer sig om - (1969)
 - De Gode Gamle Dage (1969), instruktør
 Matador (1978), filmklipper
 Een stor familie (1982), filmklipper
 Jul på slottet (1986), instruktør
 Morten Korch - Ved stillebækken (1999), instruktør

Eksterne henvisninger 
 
 
 Finn Henriksen på jyske-opera.dk

Se også 
 Danmarks filmhistorie
 Sengekantsfilm

Filminstruktører fra Danmark
Personer fra Randers
Pierre Harmel

Pierre Harmel (født 16. marts 1911 i Uccle/Ukkel, Bruxelles, død 15. november 2009 i Bruxelles) var en belgisk politiker, der var landets premierminister fra 28. juli 1965 til 19. marts 1966, valgt for det kristendemokratiske parti Parti Social Chrétien.

Han var dr.jur. og kandidat i samfundsvidenskab fra Université de Liège. Han blev medlem af Belgiens parlament i 1946 og sad til 1971. I 1958 og 1960 blev han justits- og kulturminister, og efter sin tid som premierminister blev han udenrigsminister i Paul Vanden Boeynantss liberale regering.

Referencer 

Belgiens premierministre
Politikere fra Belgien
Arthur Numan

Arthur Numan (født 14. december 1969 i Heemskerk, Holland) er en tidligere hollandsk fodboldspiller, der spillede som venstre back hos flere klubber, samt for Hollands landshold. Af hans klubber kan blandt andet nævnes PSV Eindhoven i hjemlandet, samt skotske Rangers F.C. Med PSV vandt han ét hollandsk mesterskab og med Rangers tre skotske mesterskaber.

Landshold 
Numan spillede i årene mellem 1992 og 2002 45 kampe for Hollands landshold. Han repræsenterede sit land ved EM i 1994, EM i 1996, VM i 1998 samt EM i 2000.

Eksterne henvisninger 
 Footballdatabase.eu spillerinfo

Fodboldspillere fra Holland
Fodboldspillere fra FC Twente
Fodboldspillere fra PSV Eindhoven
Fodboldspillere fra Rangers F.C.
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Bad Muskau

Bad Muskau, (Sorbisk:Mužakow), er en mindre by med knap 4.000 indbyggere, i Landkreis Görlitz i Oberlausitz i delstaten Sachsen i Tyskland.

Geografi 
Byen ligger i den nordøstlige del af landkreisen ved floden Lausitzer Neiße og blev delt ved grænsedragningen efter 2. verdenskrig På den østlige flodbred ligger den polske naboby Łęknica (Lugknitz), og den 750 htar store landskabsparken Fürst-Pückler-Park, der er et Verdensarvssted breder sig på begge flodbreder. Ved den sydlige ende af byen begynder Muskauer Heide der er revier for bestanden af ulve Oberlausitz. Bydelen Köbeln er det nordligste punkt i Østsachsen.

Nabokommuner 
Mod syd grænser Bad Muskau til Krauschwitz, mod sydvest til Gablenz (begge i Landkreis Görlitz), mod vest til kommunen Jämlitz-Klein Düben, mod nord til kommunen Neiße-Malxetal (begge i Landkreis Spree-Neiße). I Polen grænser Łęknica mod øst og Gmina Trzebiel (Triebel) i nordøst (begge i Powiat Żarski) til Bad Muskau. Gablenz ogg dens tidligere selvstændige bydel Kromlau indgår med Bad Muskau i Verwaltungsgemeinschaft Bad Muskau.

Inddeling 
Ud over hovedbyen Bad Muskau består kommunen af landsbyerne Berg (siden 1940) og Köbeln (siden 1950).

Historie 
Mužakow blev grundlagt i det 13. århundrede, på stedet for en slavisk flugtborg. Det var en gunstig handelsplads ved Neiße i forbindelse med den tyske kolonialisation af området.Den ældste skriftlige kilde er fra 1249.

Eksterne henvisninger 

 Website for Stadt Bad Muskau
Erik Hansen (politiker)

Erik Hansen (1. marts 1939 – 24. juni 2009) var en dansk politiker, der var borgmester i Søndersø Kommune fra 1998 til 2005, valgt for Socialdemokraterne.

Hansen var oprindeligt butiksuddannet og arbejdede senere som salgschauffør. Han efteruddannede sig til revisor. I 1969 etablerede han egen revisorvirksomhed, men i 1985 solgte han sit revisonsfirma til Hans Hougaard og blev ansat ved revisorfirmaet Hans Hougaard i Bogense. Han fik senere arbejde som beskæftigelseskonsulent, først i Bogense Kommune og fra 1995 i Odense Kommune. 

Han blev valgt til kommunalbestyrelsen i Søndersø Kommune i 1982. Han blev viceborgmester i 1994 og borgmester i 1998 – som den første socialdemokrat i kommunens historie. Han var borgmester frem til 2005, hvor han trods et højt personligt stemmetal ikke kunne danne et flertal, hvorfor borgmesterposten gik til Venstres Bent Dyssemark. Politisk var årene med Hansen i borgmesterstolen kendetegnet ved bredt samarbejde. 

Erik Hansen døde af blærehalskirtelkræft.

Borgmestre fra Socialdemokraterne
Pierre van Hooijdonk

Petrus Ferdinandus Johannes "Pierre" van Hooijdonk (født 29. november 1969 i Steenbergen, Holland) er en tidligere hollandsk fodboldspiller, der spillede som angriber hos flere europæiske klubber, samt for Hollands landshold. Af hans klubber kan blandt andet nævnes NAC Breda og Feyenoord Rotterdam i hjemlandet, skotske Celtic F.C. samt engelske Nottingham Forest.

I 2002 blev van Hooijdonk topscorer i Æresdivisionen for Feyenoord Rotterdam og blev samme år kåret til Årets fodboldspiller i Holland.

Landshold 
Van Hooijdonk spillede i årene mellem 1994 og 2004 46 kampe for Hollands landshold, hvori han scorede 14 mål. Han repræsenterede sit land ved VM i 1998, EM i 2000 samt EM i 2004.

Eksterne henvisninger 

 Footballdatabase.eu spillerinfo

Fodboldspillere fra Holland
Fodboldspillere fra RBC Roosendaal
Fodboldspillere fra NAC Breda
Fodboldspillere fra Celtic F.C.
Fodboldspillere fra Nottingham Forest F.C.
Fodboldspillere fra SBV Vitesse
Fodboldspillere fra S.L. Benfica
Fodboldspillere fra Feyenoord Rotterdam
Fodboldspillere fra Fenerbahçe SK
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Knud Friis Johansen

Knud Friis Johansen (født 1. november 1887 i Fredericia, død 17. juni 1971 i Hillerød) var en dansk arkæolog.
Friis Johansen var søn af inspektør ved den kgl. døvstummeskole Chr. Johansen (død 1940) og hustru Vilhelmine, født Friis (død 1930). Han blev student fra Fredericia Gymnasium 1904 og cand.mag. 1911. Friis Johansen var ansat på Nationalmuseet i tidsrummet 1911-1926; fra 1911 som underinspektør og fra 1922 som inspektør og leder af Antiksamlingen, hvor han arbejdede såvel inden for den klassiske som den forhistoriske arkæologi. Sammen med Christian Blinkenberg publicerede han Antiksamlingens vaser, og i 1923 publicerede han Hobyfundet.

Fra 1926 til 1956 var Johansen professor i klassisk arkæologi ved Københavns Universitet. Hans disputats, Sikyoniske Vaser (1918), var banebrydende for udforskningen af de tidlige korinthiske vaser.

Han var universitetets prorektor 1946-47, Honorary Member of The Society of Antiquaries, London, og af Hellenic Society, London; medlem af Det Kongelige Danske Videnskabernes Selskab, af Finska Vetenskaps-Societeten, Helsingfors og af Vetenskaps-Societeten, Lund; medlem af redaktionen for Acta Arehæologiea, af direktionen for Ny Carlsbergfondet 1938-31. oktober 1957, af bestyrelsen for Ny Carlsberg Glyptotek (formand 1946) og af bestyrelsen for Rask-Ørsted Fondet.

Han var Kommandør af Dannebrogordenen og Dannebrogsmand.

Han blev gift 21. maj 1926 med mag.art. Charlotte Friis Johansen (født 5. februar 1892 i Grundfør), datter af sognepræst Holger Brøndsted (død 1916). Han var far til de to klassiske filologer Holger Friis Johansen (1927-1996) og Karsten Friis Johansen (1930-2010).

Kilder 
 Kraks Blå Bog 1957.

Museumsfolk fra Danmark
Arkæologer fra Danmark
Professorer fra Københavns Universitet
Medlemmer af Videnskabernes Selskab
Personer i Kraks Blå Bog (afdøde)
Kommandører af Dannebrog
Personer fra Fredericia
Klassiske arkæologer
Danskere i 1900-tallet
Personer i Dansk Biografisk Leksikon
Studenter fra Fredericia Gymnasium
Ed de Goeij

Eduard Franciscus "Ed" de Goeij (født 20. december 1966 i Gouda, Holland) er en tidligere hollandsk fodboldspiller, der spillede som målmand hos flere klubber, samt for Hollands landshold. I sin 21 sæsoner lange karriere var han tilknyttet de to Rotterdam-klubber Sparta og Feyenoord, samt Chelsea og Stoke City i England.

Landshold 
De Goeij spillede i årene mellem 1992 og 2002 31 kampe for Hollands landshold. Han repræsenterede sit land ved EM i 1994, EM i 1996, VM i 1998 samt EM i 2002.

Eksterne henvisninger 
 Footballdatabase.eu spillerinfo 

Fodboldspillere fra Holland
Fodboldspillere fra Sparta Rotterdam
Fodboldspillere fra Feyenoord Rotterdam
Fodboldspillere fra Chelsea F.C.
Fodboldspillere fra Stoke City F.C.
Personer fra Gouda
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Døde poeters klub

Døde poeters klub er en amerikansk dramafilm fra 1989 instrueret af Peter Weir efter manuskript af Tom Schulman og med Robin Williams, Robert Sean Leonard og Ethan Hawke i hovedrollerne. Schulman vandt en Oscar for bedste originale manuskript ved uddelingen i 1990 og Williams modtog meget ros for sin rolle som John Keating, hvilket bl.a. gav ham en nominering til en Oscar for bedste mandlige hovedrolle.

Medvirkende

Casting 
Før Robin Williams fik rollen som underviseren John Keating, var skuespillerne Bill Murray, Dustin Hoffman og Liam Neeson i søgelyset. Først da filmprojektet overgik fra instruktør Jeff Kanew til Peter Weir, fik Robin Williams rollen.

Modtagelse 
Døde poeters klub blev generelt modtaget godt af kritikerne. Især Robin Williams modtog stor ros. Det samme gjorde den unge Ethan Hawkes præstation, og rollen var hans store gennembrud som skuespiller. På Rotten Tomatoes har filmen en friskhed på 84 %.

Priser og nomineringer 

 Oscars (USA)
 Vandt: Oscar for bedste originale manuskript (Tom Schulman)
 Nomineret: Bedste skuespiller: Hovedrolle (Robin Williams)
 Nomineret: Bedste instruktør (Peter Weir)
 Nomineret: Bedste film

 BAFTA Awards (Storbritannien)
 Vandt: Bedste film
 Vandt: Bedste originale soundtrack (Maurice Jarre)
 Nomineret: Bedste skuespiller: Hovedrolle (Robin Williams)
 Nomineret: Bedste instruktør (Peter Weir)
 Nomineret: Bedste klipper (William M. Anderson)
 Nomineret: Bedste manuskript: Originale (Tom Schulman)

 César Awards (Frankrig)
 Vandt: Bedste udenlandske film

 Directors Guild of America (USA)
 Nomineret: Outstanding Directorial Achievement in Motion Pictures (Peter Weir)

 Golden Globe Awards (USA)
 Nomineret: Bedste skuespiller: drama (Robin Williams)
 Nomineret: Bedste instruktør (Peter Weir)
 Nomineret: Bedste film – drama
 Nomineret: Bedste manuskript (Tom Schulman)

 Writers Guild of America Awards (USA)
 Nomineret: Bedste manuskript – originale: (Tom Schulman)

Eksterne henvisninger 
 
 

Amerikanske film fra 1989
Dramafilm fra USA
Film instrueret af Peter Weir
César for bedste udenlandske film
Engelsksprogede film
Zacatecas (by)

Zacatecas er hovedstaden i den mexicanske stat Zacatecas. Byen ligger i den centrale del af landet. I 2005 var innbyggertalet omkring 122 889. Byen er bl.a. kendt for produktion af sølv.

Navnet Zacatecas er fra Natualtl. Ordet zacatl er en slægt af græsser som er utbredt i området.

Byen blev grundlagt 8. september 1546.

Byer i Mexico
Etableret i 1546